
[bookmark: _Toc509914730][bookmark: _Toc509840787]PËR METODOLOGJINË E PROCESIT TË VLERËSIMIT TË VEPRIMTARISË KËRKIMORE-SHKENCORE TË NJËSIVE BAZË TË INSTITUCIONEVE TË ARSIMIT TË LARTË
(Ndryshuar me Vkm nr. 761, datë 20.12.2023)
(i përditësuar)
Në mbështetje të nenit 100 të Kushtetutës dhe të nenit 12, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, me propozim të ministrit të Arsimit, Sportit dhe Rinisë, Këshilli i Ministrave


VENDOSI:

I. DISPOZITA TË PËRGJITHSHME 
1. Miratimin e metodologjisë së procesit të vlerësimit të veprimtarisë kërkimore-shkencore të njësive bazë të institucioneve të arsimit të lartë, mbështetur në kriteret e vlerësimit, të përcaktuara në këtë vendim.
2. Kriteret vlerësimit të njësive bazë përfshijnë një listë treguesish që përllogariten sipas kontributit katërvjeçar të njësisë bazë në fushën e kërkimit shkencor, vlerësim i cili realizohet sipas një sistemi pikëzimi, të miratuar me urdhër të ministrit përgjegjës për arsimin.
3. Njësitë bazë të institucioneve të arsimit të lartë, për efekt të procesit të vlerësimit, grupohen sipas fushave e nënfushave kryesore natyrore, inxhinierike e teknologjike, mjekësore, bujqësore, sociale e humane, sipas shtojcës 1, që i bashkëlidhet këtij vendimi, llojeve të IAL-ve, formës së organizimit, publike apo jopublike, si dhe sipas veprimtarisë kryesore të departamenteve, qendrave kërkimore-shkencore apo qendrave studimore ndërdisiplinore.
4. Procesi i vlerësimit të veprimtarisë kërkimore-shkencore të njësive bazë realizohet çdo katër vjet nga Agjencia Kombëtare e Kërkimit Shkencor dhe Inovacionit, në përputhje me kriteret e mëposhtme:
a) Kriteri bibliometrik: 
i) Lista e artikujve të botuar në revista ndërkombëtare shkencore me faktor impakti, si dhe në revista akademike ndërkombëtare të indeksuara dhe të recensionuara;
[bookmark: _Hlk150866974]ii. Lista e artikujve të botuar brenda vendit në revista shkencore;
iii. Lista e monografive të botuara në vendet e BE-së ose OECD-së dhe G-20-ës, të cilat përmbushin kushtet e origjinalitetit dhe janë vlerësuar në përmbajtje si punime shkencore nga, të paktën, 2 (dy) vlerësues të pavarur të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik;
iv. Lista e monografive të botuara brenda vendit, të cilat janë vlerësuar në përmbajtje si punime shkencore nga, të paktën, 2 (dy) veta personel akademik, që i përkasin kategorisë “profesor” të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik;
v. Lista e librave akademikë, të redaktuar, të recensionuar dhe të botuar në vendet e BE-së, OECD-së dhe G-20-ës dhe të vlerësuar nga, të paktën, 2 (dy) vlerësues të pavarur të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik;
vi. Lista e librave akademikë, të redaktuar, të recensionuar dhe të botuar brenda vendit dhe të vlerësuar nga, të paktën, 2 (dy) veta personel akademik, që i përkasin kategorisë “profesor” të fushës kërkimore-shkencore dhe janë pranuar nga njësia bazë, që mbulon fushën e kërkimit, ku është punësuar personeli akademik. 
b) Kriteri i impaktit të veprimtarisë kërkimore-shkencore:
i) Lista e patentave për shpikje të regjistruara pranë strukturës përgjegjëse për pronësinë industriale konform kuadrit ligjor në fuqi për patentat për shpikje;
ii) Lista e projekteve kërkimore-shkencore të fituara nga programet kuadër të BE-së për kërkim shkencor, si koordinator projekti ose si partner në projekt;
iii) Lista e sipërmarrjeve të reja, të krijuara si rezultat i punës kërkimore-shkencore të njësisë bazë të institucioneve të arsimit të lartë;
iv) Lista e kontratave të shërbimit me objekt studimor.
c) Kriteri infrastrukturor: 
i) Lista e laboratorëve shkencorë të akredituar nga organizmi kombëtar i akreditimit ose nga organizmat akreditues të vendeve të tjera, anëtare nënshkruese të marrëveshjes së njohjes reciproke për fushat përkatëse;
ii) Lista e bibliotekave të profilizuara dhe kapaciteti fizik i tyre, i shprehur në vende/poste pune-kërkimi;
iii) Lista e arkivave dhe e koleksioneve shkencore;
iv) Lista e abonimeve në revista apo e botimeve shkencore periodike, përshirë dhe ato elektronike. 
v. Lista e bibliotekave të profilizuara elektronike;
ç) Kriteri i kapaciteteve njerëzore: 
[bookmark: _Hlk150848922]i) Lista e personelit akademik të njësisë bazë, që i përket kategorisë “profesor”, “lektor” dhe “asistent lektor”, me kohë të plotë, në momentin e deklarimit;
ii) Lista e konferencave shkencore ndërkombëtare, të organizuara nga njësia bazë në bashkëpunim me homologët e saj, në vendet e BE-së, OECD-së dhe G-20-ës;
iii) Lista e konferencave shkencore kombëtare të organizuara nga njësia bazë;
iv) Lista e pjesëmarrjes së personelit akademik të njësisë bazë, me referime shkencore, në konferenca shkencore ndërkombëtare në një nga vendet anëtare të BE-së, OECD-së dhe G-20-ës, të pranuar në bazë të një vlerësimi paraprak shkencor dhe të botuara në “Proceedings”, të indeksuar me kod ISBN ose ISSN;
v) Lista e pjesëmarrjes me referime shkencore të personelit akademik të njësisë bazë në konferenca shkencore kombëtare; 
vi) Lista e çmimeve ndërkombëtare për punën kërkimore-shkencore të fituara nga personeli akademik i njësisë bazë në vendet e BE-së, OECD-së dhe G-20-ës;
vii) Lista e çmimeve kombëtare për punën kërkimore-shkencore të fituar nga personeli akademik i njësisë bazë;
[bookmark: _Hlk150848999]viii) Lista e programeve të studimit “Master ekzekutiv”, “specializime afatgjata” dhe “Doktoratë”, që janë aktive në momentin e fillimit të periudhës 4-vjeçare të vlerësimit;
ix) Lista e personelit akademik të njësisë bazë, anëtarë në komitetet ose bordet shkencore të revistave shkencore periodike në vendet e BE-së, OECD-së dhe G-20-ës;
x) Lista e personelit akademik të njësisë bazë, anëtarë në komitetet ose bordet shkencore për botime shkencore joperiodike në vendet e BE-së, OECD-së dhe G-20-ës;
xi) Lista e personelit akademik të njësisë bazë, anëtarë në komitetet ose bordet shkencore të revistave shkencore vendase; 
xii) Lista e personelit akademik të njësisë bazë, anëtarë në komitetet ose bordet shkencore për botime shkencore joperiodike vendëse;
xiii) Lista e personelit akademik të njësisë bazë, anëtarë të komiteteve shkencore të konferencave shkencore ndërkombëtare, të organizuara në vendet e BE-së, OECD-së dhe G-20-ës;
xiv) Lista e recensuesve nga personeli akademik i njësisë bazë për artikuj shkencorë të botuar në vendet e BE-së, OECD-së dhe G-20-ës.
d) Kriteri i ndërkombëtarizimit:
i. Lista e studimeve dhe e kërkimeve shkencore në 1 (një) disiplinë ose ndërdisiplinore, të aplikuara me partner të vendeve të OECD-së, BE-së dhe G-20-ës;
ii. Lista e personelit akademik të njësisë bazë, të angazhuar në institucionet e arsimit të lartë të vendeve të OECD-së, BE-së dhe G-20-ës;
iii. Lista e personelit të huaj akademik të punësuar pranë njësisë bazë në institucionet e arsimit të lartë të vendeve të OECD-së dhe BE-së, të ftuar pranë njësisë bazë;
iv. Lista e programeve të përbashkëta të studimit në ciklin e dytë “Master i shkencave” dhe të ciklit të tretë me IAL-të e huaja nga vendet e OECD-së, BE-së dhe G-20-ës, që përfundojnë me lëshimin e një diplome të përbashkët ose të dyfishtë apo të shumëfishtë.
5. Vlerësimi për çdo tregues që përbën kriteret e vlerësimit, në nivel njësie bazë, realizohet nëpërmjet një sistemi pikëzimi algoritmik, në mënyrë automatike nga platforma elektronike, Sistemi i Shqiptar i Informacionit të Kërkimit Shkencor - ACRIS.
6. Agjencia Kombëtare e Kërkimit Shkencor dhe Inovacionit organizon, administron, monitoron dhe publikon rezultatet e procesit të vlerësimit të veprimtarisë kërkimore-shkencore të njësive bazë të institucioneve të arsimit të lartë.
7. Institucioni i arsimit të lartë, pas marrjes së njoftimit nga Agjencia Kombëtare e Kërkimit Shkencor dhe Inovacionit, njofton dhe vendos afate për personelin akademik të njësive bazë, që të realizojnë procesin përkatës të plotësimit të të dhënave të kërkuara, në portalin “Vlerësimi i veprimtarisë kërkimore-shkencore”, në platformën ACRIS.
8. Drejtuesi i njësisë bazë udhëzon, monitoron dhe ndjek të gjitha vetëdeklarimet e të dhënave të veprimtarisë kërkimore-shkencore të njësisë bazë të institucionit të arsimit të lartë, duke kërkuar nga të gjithë anëtarët e njësisë përgjegjshmëri në plotësimin e informacionit, sipas kritereve të përcaktuara, në portalin “Vlerësimi i veprimtarisë kërkimore-shkencore”.
II. DETYRAT DHE PËRGJEGJËSITË E INSTITUCIONEVE GJATË PROCESIT TË VLERËSIMIT
1. Detyrat dhe përgjegjësitë e Agjencisë Kombëtare të Kërkimit Shkencor dhe Inovacionit janë si më poshtë:
a) Të organizojë, të administrojë dhe të monitorojë procesin e vlerësimit të veprimtarisë kërkimore-shkencore të njësisë bazë të institucionit të arsimit të lartë, nëpërmjet portalit “Vlerësimi i veprimtarisë kërkimore-shkencore në Shqipëri”;
b) Të njoftojë institucionet e arsimit të lartë, nëpërmjet manualeve elektronike dhe të shkruara, për mënyrën e regjistrimit të të dhënave nga njësitë bazë në sistem, për afatet e plotësimit të formularëve të vlerësimit online e të tjera;
c) Të publikojë raportin përfundimtar të vlerësimit të veprimtarisë kërkimore-shkencore të njësive bazë të institucioneve të arsimit të lartë dhe renditjen e tyre, në formë elektronike dhe të printuar.
2. Detyrat dhe përgjegjësitë e drejtuesit të njësisë bazë dhe të drejtuesve të njësive kryesore në institucionet e arsimit të lartë gjatë procesit të vlerësimit janë si më poshtë:
a) Të caktojë një person kontakti brenda njësisë bazë që ndjek procesin e realizimit në afat të vlerësimit;
b) Të koordinojë, të monitorojë dhe të ndjekë procesin e hedhjes së të dhënave nga personeli akademik i njësive bazë të IAL-ve, brenda afatit të përcaktuar.
III. ORGANIZIMI I PROCESIT TË VLERËSIMIT
1. Anëtarët e personelit akademik të njësisë bazë do të kenë akses individual të përdoruesit të kodifikuar dhe të mbrojtur, për vetëdeklarimin e veprimtarisë kërkimore-shkencore të drejtimeve kryesore të fushave të kërkimit dhe të disiplinave specifike.
2. Drejtuesi i njësisë bazë ka akses individual të përdoruesit të kodifikuar dhe të mbrojtur që shërben për ndjekjen dhe monitorimin e të dhënave të deklaruara nga anëtarët e personelit akademik të njësisë bazë.
3. Agjencia Kombëtare e Kërkimit Shkencor dhe Inovacionit është përgjegjëse në bashkëpunim me Qendrën Ndërinstitucionale të Rrjetit Akademik Shqiptar për administrimin e portalit “Vlerësimi i veprimtarisë kërkimore-shkencore”, sigurimin dhe ruajtjen e të dhënave të publikuara, zbatimin standardeve të përgjithshme të vlerësimit dhe certifikimin e rezultateve të vlerësimit. 
IV. PLAFTFORMA ON-LINE ACRIS – ALBANIA CURRENT RESEARCH INFOR-MATION SISTEM–PLATFORMA ON-LINE E SISTEMIT SHQIPTAR TË INFORMACIONIT TË KËRKIMIT SHKENCOR 
1. Për vlerësimin e veprimtarisë kërkimore-shkencore të njësive bazë të institucioneve të arsimit të lartë krijohet platforma e Sistemit Shqiptar të Informacionit të Kërkimit Shkencor-ACRIS, e cila shërben si bazë kombëtare të dhënash për kërkimin shkencor.
2. Në bazë të të dhënave të hedhura në sistemin ACRIS nga njësitë bazë të institucioneve të arsimit të lartë, vlerësimi gjenerohet me pikë, automatikisht nëpërmjet algoritmit kompjuterik të sistemit të pikëzimit, për çdo kriter e indikator të përcaktuar në këtë vendim.
3. Në bazë të këtij sistemi vlerësimi, njësitë bazë të institucioneve të arsimit të lartë renditen brenda së njëjtës fushë kërkimi dhe në bazë të IAL-ve, si dhe hartohet raporti përfundimtar që i përcillet Agjencisë Kombëtare të Financimit të Arsimit të Lartë.
V. DISPOZITA TË FUNDIT
1. Njësitë bazë të institucioneve të arsimit të lartë, që i nënshtrohen procesit të vlerësimit, brenda dhjetorit 2019, plotësojnë dhe vetëdeklarojnë në platformën ACRIS veprimtarinë e tyre kërkimore-shkencore, sipas treguesve të kritereve të përcaktuara në këtë vendim.
2. Procesi i vlerësimit të veprimtarisë kërkimore-shkencore të njësive bazë të institucioneve të arsimit të lartë fillon jo më vonë se muaji tetor 2019.
3. Shfuqizuar.
4. Kriteret dhe procedurat për vlerësimin e veprimtarisë kërkimore-shkencore të njësive bazë për institucionet e arsimit të lartë me drejtim ushtarak, policor, artistik dhe sportiv, përcaktohen me vendim të posaçëm të Këshillit të Ministrave.
[bookmark: _Hlk156478404]5. Ngarkohen ministria përgjegjëse për arsimin, institucionet e arsimit të lartë, Agjencia Kombëtare e Kërkimit Shkencor dhe Inovacionit dhe Rrjeti Akademik Shqiptar për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama


SHTOJCA 1
KLASIFIKIMI I FUSHAVE DHE I NËNFUSHAVE TË KËRKIMIT SHKENCOR
	Nr.
	Fushat kryesore
	Nënfusha

	1
	Shkenca të natyrës
 
 
 
	Matematikë dhe Informatikë

	
	
	Fizikë

	
	
	Kimi

	
	
	Shkenca të tokës

	
	
	Biologji

	2
	Shkenca inxhinierike dhe teknologjike
 
	Inxhinieria mekanike, elektrike ekonomike, materiale, fizike, navale, tekstil

	
	
	Inxhinieri e teknologjisë së informacionit, Inxhinieri matematike

	
	
	Inxhinieri e ndërtimit, mjedisit, Arkitektura

	
	
	Inxhinieri e gjeologjisë, minierave

	3
	Mjekësia
	 
	 
	Mjekësi, Farmaci, Stomatologji, Shkenca teknike mjekësore

	4
	Shkenca sociale dhe humanitare
 
 
 
 
	Shkenca politike dhe sociale

	
	
	Histori, Filozofi, Pedagogji, Psikologji

	
	
	Shkenca juridike

	
	
	Shkenca të antikitetit, filologjisë, letërsisë

	
	
	Ekonomi dhe Statistikë

	5
	Shkenca bujqësore
 
	Bujqësi

	
	
	Veterinari






